Source: http://docplayer.fi/915687-Asiantuntijan-korvausvastuu-ja-velvollisuudet.html
Timestamp: 2018-05-23 23:28:36+00:00
Document Index: 3846436

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'HD ', 'HD ', 'HD ', 'HD ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

ASIANTUNTIJAN KORVAUSVASTUU JA VELVOLLISUUDET - PDF
Download "ASIANTUNTIJAN KORVAUSVASTUU JA VELVOLLISUUDET"
1 ASIANTUNTIJAN KORVAUSVASTUU JA VELVOLLISUUDET Lapin yliopisto Oikeustieteiden tiedekunta Maisteritutkielma Eerik Aleksi Ahola Velvoiteoikeus Kevät 2012
2 Lapin yliopisto, oikeustieteiden tiedekunta Työn nimi: Asiantuntijan korvausvastuu ja velvollisuudet Tekijä: Eerik Ahola Opetuskokonaisuus ja oppiaine: Velvoiteoikeus Työn laji: Pro gradu tutkielma Sivumäärä: VII + 73 sivua Vuosi: 2012 kevät Tiivistelmä: Tutkielman teemana on asiantuntijan korvausvastuu. Korvausvastuun edellytyksiä tarkastellaan suhteessa niihin velvollisuuksiin, jotka asiantuntijalla on toimeksiantajaansa kohtaan. Näiden velvollisuuksien rikkominen voi synnyttää asiantuntijalle korvausvastuun, mikäli muutkin korvausvastuun edellytykset ovat käsillä tai jos korvausvastuun poistavia perusteita ei ole. Korvausvastuun edellytysten sisältö luonnollisesti vaihtelee riippuen sopimustyypistä ja yksittäisen sopimuksen ehdoista. Asiantuntijan vastuun sisällöstä ei ole yleislainsäädäntöä, vaan oikeudentila on pitkälti korkeimman oikeuden tulkintakäytäntöjen ja oikeustieteellisen tutkimuksen varassa. Vain muutamilla erityisaloilla on niitä koskevaa lain tasoista normistoa asiantuntijavastuun sisällöstä. Tutkielmassa tarkastellaan myös asiantuntijan henkilöä sekä niitä oikeudellisia erityispiirteitä, joita asiantuntijana toimivan työhön liittyy. Tutkielman tavoitteena on tuoda esiin ne seikat, jotka asiantuntijapalveluja tarjoavan on otettava toiminnassaan huomioon tunteakseen oman riskipositionsa. Tutkielmassa tarkastellaan myös niitä käytännön toimia, joihin asiantuntijan kannattaa ryhtyä hallitakseen toimintaansa sisältyvät riskit. Tutkielmassa systematisoidaan asiantuntijan velvollisuudet. Tuon systematisoinnin mukaan asiantuntijalla on sopimuskumppaniaan kohtaan huolellisuus-, lojaliteetti, tiedonanto- ja neuvonta- sekä salassapitovelvollisuudet. Systematisointi perustuu korkeimman oikeuden antamien ennakkoratkaisujen perusteluissa antamiin lausumiin sekä oikeustieteellisessä tutkimuksessa esiin tuotuihin seikkoihin. Avainsanat: Asiantuntijan vastuu, asiantuntijan velvollisuudet, huolellisuusvelvollisuus, lojaliteettivelvollisuus, tiedonanto- ja neuvontavelvollisuus, salassapitovelvollisuus. Muita tietoja: Suostun tutkielman luovuttamiseen Rovaniemen hovioikeuden käyttöön _x_ Suostun tutkielman luovuttamiseen kirjastossa käytettäväksi _x_ Suostun tutkielman luovuttamiseen Lapin maakuntakirjastossa käytettäväksi_x_
3 SISÄLLYS SISÄLLYS... I LÄHTEET... III LYHENTEET... VII 1 Johdanto Tutkimustehtävä Tutkielman menetelmät ja aineisto Tutkielman rakenne Asiantuntijan korvausvastuun perusteet Yleistä Korvausvastuu Asiantuntijan korvausvastuu sivullista kohtaan Muut seuraamukset Sopimus asiantuntijapalveluista Asiantuntijapalvelusopimus sopimustyyppinä Sopimuksen synty Sopimuksen lakkaaminen Sopimuksen sisältö Vastuun rajoittaminen Vastuunrajoitusehdot Vastuuvakuutus Toimeksiantajan velvollisuudet vastuun rajoittajana Asiantuntijapalvelun suorittaja Asiantuntijan velvollisuudet Velvollisuuksista yleisesti Huolellisuusvelvollisuus Lojaliteettivelvollisuus I
4 4.4 Tiedonanto- ja neuvontavelvollisuus Salassapitovelvollisuus Yhteenveto ja johtopäätökset II
5 LÄHTEET Kirjallisuus Fredman, Markku: Asianajajan salassapito- ja vaitiolovelvollisuuksista valvontamenettelyssä. DL 2/2009, s Halila, Heikki Hemmo, Mika: Sopimustyypit. Toinen painos. Helsinki (Halila 2008 ja Hemmo 2008 II) Hemmo, Mika: Sopimus ja delikti. Jyväskylä Hemmo, Mika: Oikeustapauskommentti 1999:19. Teoksessa KKO:n ratkaisut kommentein 1999 I, s Helsinki Hemmo, Mika: Oikeustapauskommentti 2001:128. Teoksessa KKO:n ratkaisut kommentein 2001 II, s Helsinki (Hemmo 2002 I) Hemmo, Mika: Vahingonkorvausoikeuden oppikirja. Toinen painos. Helsinki (Hemmo 2002 II) Hemmo, Mika: Sopimusoikeus I. Toinen painos. Jyväskylä (Hemmo 2003 I) Hemmo, Mika: Sopimusoikeus II. Toinen painos. Jyväskylä (Hemmo 2003 II) Hemmo, Mika: Vahingonkorvausoikeus. Porvoo Hemmo, Mika Hoppu, Kari: Sopimusoikeus. WSOYpro Asiantuntija sarja. Jatkuvatäydenteinen (Hemmo 2008 I) Hemmo, Mika: Oikeustapauskommentti 2009:81. Teoksessa KKO:n ratkaisut kommentein 2009 II, s Helsinki Hoppu, Esko Hemmo, Mika: Vakuutusoikeus. Helsinki III
6 Hoppu, Kari: Sijoituspalvelusopimukset. Helsinki Jokela, Antti: Oikeudenkäynti III. Helsinki Järvinen, Antti Heikkinen, Kimmo: KKO 2008:19 Urakoitsijan lisä- ja muutostyövaatimukset sekä lisäaikavaatimus rakennusurakassa. LM 2008/6, s Kleineman, Jan: Adviser s Liability in Connection with a Duty to Inform a Problem Inventory. Scandinavian Studies in Law s Kurkela, Matti S.: Globalisoitunut sopimuskäytäntö. Helsinki Mäkelä, Juha: Sopimus ja erehdys. Helsinki Mäntysaari, Petri: Verokonsultin vastuusta. DL 2/2000, s Norros, Olli: Asiantuntijan vastuu sivullista kohtaan, DL 5/2007, s (Norros 2007 I) Norros, Olli: Vastuu sopimusketjussa. Vantaa (Norros 2007 II) Norros, Olli: Vahingonkorvaus asiantuntijapalveluissa. LM 2008, s Norros, Olli: Sijoitusrahastoyhtiön vastuu arvonlaskennan virheestä, teoksessa: Kovia aikoja: riitoja ja maksukyvyttömyyttä - Juhlakirja Risto Koulu, Helsinki Saarnilehto, Ari Hemmo, Mika Kartio, Leena: Varallisuusoikeus. Helsinki Saarnilehto, Ari: Vahingonkorvauslaki. Käytännön kommentaari. Helsinki IV
7 Saarnilehto, Ari: Sopimusoikeuden perusteet. Seitsemäs painos. Helsinki Takki, Tapio: Konsulttisopimus. Helsinki Virtanen, Jenny: Todistustaakan ja vastuunrajoitusehtojen merkityksestä sopimusvastuussa. DL 3/2005, s Wuolijoki, Sakari: Pankin neuvontavastuu. Jyväskylä Virallislähteet HE 218/1994 Muut lähteet KSE 1995 Oikeustapaukset Korkein oikeus KKO 1974-II-17 KKO 1978-II-126 KKO 1990:74 KKO 1992:44 KKO 1992:165 KKO 1993:130 KKO 1998:57 KKO 1998:80 V
8 KKO 1999:19 KKO 1999:80 KKO 2000:69 KKO 2001:128 KKO 2003:26 KKO 2007:72 KKO 2008:19 KKO 2008:91 KKO 2009:81 Hovioikeus Helsingin HO Ulkomaan oikeus Ruotsi HD NJA 1957 s 621 HD NJA 1987 s. 692 HD NJA 1993 s. 163 HD NJA 1997 s. 65 Englanti Hedley Byrne & Co., Ltd. v. Heller & Partners, Ltd. (1964) Yhdysvallat Ultramares Corporation v. Touche. (1931) VI
9 LYHENTEET AsHVL laki asuinhuoneiston vuokrauksesta /481 DL HE HO Defensor Legis hallituksen esitys hovioikeus KauppaL kauppalaki /355 KK kauppakaari /3 KKO korkein oikeus KSL kuluttajansuojalaki /38 KvälL laki kiinteistönvälitysliikkeistä ja vuokrahuoneiston välitysliikkeistä /1075 LM Lakimies OikTL laki varallisuusoikeudellisista oikeustoimista /228 OK oikeudenkäymiskaari /4 TSL työsopimuslaki /55 VahL vahingonkorvauslaki /412 VII
10 1 Johdanto 1.1 Tutkimustehtävä Tutkielmani teemana on asiantuntijan korvausvastuu. Tarkastelen korvausvastuun edellytyksiä suhteessa niihin velvollisuuksiin, jotka asiantuntijalla on toimeksiantajaansa kohtaan. Näiden velvollisuuksien rikkominen voi synnyttää asiantuntijalle korvausvastuun, mikäli muutkin korvausvastuun edellytykset ovat käsillä tai jos korvausvastuun poistavia perusteita ei ole. Korvausvastuun edellytysten sisältö luonnollisesti vaihtelee riippuen sopimustyypistä ja yksittäisen sopimuksen ehdoista. Tarkastelen myös asiantuntijan henkilöä sekä niitä oikeudellisia erityispiirteitä, joita asiantuntijana toimivan työhön liittyy. Tutkielmani on lainopillinen, mutta sen on tarkoitus palvella asiantuntijaa myös käytännön tilanteissa esimerkiksi toimeksiantosopimusta laadittaessa. Pyrin tutkielmassani tuomaan esiin ne seikat, jotka asiantuntijapalveluja tarjoavan on otettava toiminnassaan huomioon tunteakseen oman riskipositionsa. Tarkastelen myös niitä käytännön toimia, joihin asiantuntijan kannattaa ryhtyä hallitakseen toimintaansa sisältyvät riskit. Yhteiskuntamme voidaan nähdä kehittyvän kohti asiantuntijayhteiskuntaa, jossa yhä useampi toimija on oman alansa erityisasiantuntija. Osaamisemme on yhä spesifimpää hallitsemme tietyn asiakokonaisuuden erityispiirteet hyvin tarkasti, mutta muissa asioissa olemme muiden asiantuntemuksen varassa. On yhteiskuntamme kannalta tärkeää, että asiantuntijoina toimivat tuntevat vastuunsa ja velvollisuutensa. Asiantuntijan vastuun sisällöstä ei ole yleislainsäädäntöä, vaan oikeudentila on pitkälti korkeimman oikeuden tulkintakäytäntöjen ja oikeustieteellisen tutkimuksen varassa. Vain muutamilla erityisaloilla on niitä koskevaa lain tasoista normistoa asiantuntijavastuun sisällöstä. 1
11 Yleisesti ottaen asiantuntijavastuuta on tutkittu melko vähän kotimaisessa oikeuskirjallisuudessa. 1 Niin ikään kokemukseni perusteella väitän, että huomattavan suuri osa asiantuntijapalveluja tarjoavista ei tunne omia vastuitaan eikä velvollisuuksiaan. Oma mielenkiintoni asiantuntijanvastuun eri ulottuvuuksiin syntyi pohtiessani omaa vastuutani ja velvollisuuksiani sekä työnantajalleni syntyvää vastuuta laatiessani työssäni erilaisia juridisia sopimuksia työnantajani yritysasiakkaiden käyttöön. Niin ikään kohtasin saman ongelmakentän valmistellessani alustusta tilitoimiston henkilökuntapalaveriin aiheena kirjanpitäjän vastuu. Asiaa tutkiessani havaitsin aihetta käsittelevän oikeuskirjallisuuden vähyyden ja lainsäädännön puuttumisen. Edellä mainituista syistä pidän tutkielmani aihetta äärimmäisen tärkeänä ja tulevaisuudessa yhä tärkeämpänä tutkimuksen kohteena. 1.2 Tutkielman menetelmät ja aineisto Tutkimuksessani analysoin korkeimman oikeuden ennakkoratkaisuja ja erityisesti niiden perusteluja asiantuntijan vastuusta ja velvollisuuksista. Tutkielmani on samalla myös kirjallisuuskatsaus, jossa käyn läpi suomalaisen tutkimuksen asiantuntijan korvausvastuusta ja velvollisuuksista. Tutkielmani tärkeimpiä lähteitä ovat siis lainopillinen oikeustieteellinen tutkimus sekä korkeimman oikeuden ennakkoratkaisut, joita asiantuntijan vastuusta on annettu verrattain paljon. Asiantuntijan vastuupiirin laajuus on lainsäädännön vähyyden vuoksi pitkälti korkeimman oikeuden ennakkopäätösten sekä oikeuskirjallisuuden varassa. Asiantuntijavastuun ulottuvuudesta on oikeuskirjallisuudessa hyvin vähän eroavia mielipiteitä usein viitataan samoihin alkuperäislähteisiin, niiden perusteluita kritisoimatta. 1 Mäkelä 2010,
12 1.3 Tutkielman rakenne Tutkielmani koostuu viidestä luvusta, mikä helpottaa lukijaa hahmottamaan kokonaiskuvan käsiteltävästä aiheesta. Johdannossa (1 luku) esittelen tutkimustehtävän sekä käyn läpi tutkimuksessa käytettyjä menetelmiä ja aineistoja sekä esittelen tutkielman rakenteen lukemisen helpottamiseksi. 2 luvussa esittelen lyhyesti asiantuntijan korvausvastuun perusteet. 3 luku keskittyy asiantuntijapalvelusta tehtävään sopimukseen sekä sen suorittajaan. 4 luvussa analysoin ja systematisoin asiantuntijan velvoitteet korkeimman oikeuden ennakkoratkaisujen ja aiemman oikeustieteellisen kirjallisuuden perusteella. Asiantuntijan velvoitteiden sisältö on paljolti aika tuoreen oikeuskäytännön varassa. Niinpä asiantuntijan velvoitteiden systematisointikaan ei ole vakiintunut. Pyrin muodostamaan 4 lukuun systemaattisen esityksen asiantuntijan velvoitteista. 5 luvussa vedän käsitellyt teemat yhteen ja käyn läpi tutkielmani johtopäätökset aihealueittain. 3
13 2 Asiantuntijan korvausvastuun perusteet 2.1 Yleistä Asiantuntijapalveluilla tarkoitetaan sellaisia aineettomia palvelusuorituksia, joissa palveluntarjoajan suorituksen ydinsisältönä on asiantuntemuksen tarjoaminen toimeksiantajalle. 2 Tällaiset palvelut sisältävät yleensä tietojen antamista, neuvonnan tarjoamista, transaktion toteuttamista tai muuta fyysisistä kohteista riippumatonta toimintaa. Asiantuntijapalveluiden tarjoamisesta tehtävät sopimukset muodostavat merkittävän varallisuusoikeudellisten sopimusten ryhmän. Siihen liittyvät oikeudelliset erityispiirteet poikkeavat merkittävästi esimerkiksi tavarakauppaa koskevista sopimuksista. 3 Asiantuntijapalvelun käsitteen sisältöä on pidetty osin sopimuksenvaraisena, joten laajasti tulkittuna asiantuntijapalveluiden piiriin voidaan laskea kuuluvaksi hyvin useanlaiset eri palvelut. Suppeasti käsitettynä asiantuntijapalvelu voidaan ymmärtää pelkän asiantuntemuksen myyntinä. 4 Asiantuntijapalveluille on tyypillistä toimeksiantajan pyrkimys johonkin tiettyyn taloudelliseen tai muuhun tavoitteeseen, jonka saavuttamiseksi asiantuntija tarjoaa erityisosaamiseensa perustuvaa neuvontaa tai muuta palvelua. Tavoitteen saavuttaminen riippuu usein sellaisistakin seikoista, jotka eivät ole palveluntarjoajan tai toimeksiantajan vaikutusmahdollisuuksien piirissä. Asiantuntija ei ole useinkaan vastuussa tavoitteen saavuttamisesta, vaan se kuuluu toimeksiantajan riskin piiriin. Asiantuntija on kuitenkin velvollinen edistämään huolellisesti toimeksiantajansa etua ja yleensä myös 2 Norros 2008, 637. Ks. myös Takki 1988, 23: Takin mukaan konsultin pääsuoritusvelvollisuutena on antaa asianmukainen neuvo tai asianmukaiset neuvot toimeksiantajalleen. 3 Hemmo 2008 I, k. 16. Ks. myös Halila 2008, Wuolijoki 2009, s Tässä asiantuntijapalvelu ymmärretään sen laajassa merkityksessä. 4
14 velvollinen selvittämään laajasti toimeksiantoon liittyviä eri vaihtoehtoja. 5 Asiantuntijapalveluista tehtävä toimeksiantosopimus on sopimustyyppinä vahingonkorvausoikeudellisesti poikkeuksellinen. Asiantuntijan pienikin virhe voi nimittäin aiheuttaa toimeksiantajalle suuren vahingon. Asiantuntijan palveluita käytetäänkin yleensä nimenomaan tilanteissa, joissa toimeksiantajan riskit ovat suuret. Vahingonkorvausoikeudellisia kysymyksiä arvioitaessa tulee ottaa riittävästi huomioon eri toimeksiantotyyppien erityispiirteet. Osassa toimeksiantotyypeistä on voimassa erityislainsäädäntöä, kun taas osassa vastuukysymyksiä on arvioitava yleisiä velvoiteoikeudellisia periaatteita ja reaalista argumentointia käyttäen. 6 Suomessa asiantuntijan vastuusta on kertynyt runsaasti oikeuskäytäntöä viimeisten viidentoista vuoden aikana. Oikeuskäytäntö on kehittänyt oikeuden tilaa erityisesti asiantuntijan velvoitteita laajentavan tulkinnan suuntaan. 7 Pohjoismaisessa oikeuskeskustelussa asiantuntijapalvelujen vastuukysymyksiin on kohdistunut viimeisen kahdenkymmenen vuoden aikana verrattain paljon huomiota niin lainsäädännössä, oikeuskäytännössä kuin oikeuskirjallisuudessakin. Suomessa aihepiiri on ollut esillä lainsäädäntöhankkeissa ja oikeuskäytännössä, mutta yllättäen vähemmän oikeuskirjallisuudessa. 8 Yksi asiantuntijavastuutilanteiden erityispiirteistä on se, että sopimusosapuolten välillä vallitsee usein tiedollinen epätasapaino. Aina ei kuitenkaan ole kyse varsinaisesta heikommansuojasta perinteisessä mielessä, sillä 5 Hemmo 2008 I k. 16. Ks. myös Wuolijoki 2009, Norros 2008, Hemmo 2008 I, k Norros 2008, 637. Ks. myös Kleineman 2001, jossa Kleineman esittää huolensa asiantuntijan vastuun ulottumisesta liian laajalle niin Ruotsissa kuin Suomessakin. 5
15 heikommassa tiedollisessa asemassa voi olla muukin kuin kuluttaja ja usein näin onkin. Tällöin tiedonantovelvollisuutta voidaan kuitenkin perustella asiantuntijan lojaliteettivelvollisuudella toimeksiantajaansa kohtaan. Asiantuntija voi tällöin perustellusti luottaa toimeksiantajansa olevan paremmassa tiedollisen asemassa kuin kuluttaja-asiakkaan kohdalla. 9 Asiantuntijavastuun tarkastelussa asiantuntijapalveluiden asema on painottunut. Tarkastelu on yleensä keskittynyt tapauksiin, joissa asiantuntija on nimenomaisesti itse tarjonnut asiantuntemukseensa perustuvaa palvelua asiakkailleen. Tyypillisiä asiantuntijapalveluja ovat asianajotoiminta, vero- ja muu konsultointi, kiinteistönvälitys, sijoitusneuvonta, arvopaperinvälitys, tilintarkastus, kirjanpitopalvelut sekä omaisuudenhoito. Toimeksiantosopimuksen asiantuntijapalveluluonne luonnollisesti korostaa asiantuntijan laajaa tiedonanto- ja neuvontavelvollisuutta, sillä asiantuntijan palveluitahan on päädytty käyttämään juuri tarpeellisten tietojen ja osaamisen saamiseksi. 10 Erityislaeissa asiantuntijapalvelujentarjoajan laajasta vastuusta säännellään muun muassa kiinteistöjen ja vuokrahuoneistojen välityksestä annetun lain 9 :ssä. Sen mukaan välitysliikkeen on välityskohdetta tarjotessaan annettava toimeksiantajan vastapuolelle kaikki ne tiedot, joiden välitysliike tietää tai sen pitäisi tietää vaikuttavan kaupasta tai vuokrasopimuksesta taikka muusta käyttöoikeussopimuksesta päättämiseen. Tuon velvollisuuden voidaan katsoa ulottuvan myös oikeudellisiin seikkoihin Mäkelä 2010, Mäkelä 2010, Mäkelä 2010, 252. Ks. myös esim. KKO 2001:128. 6
16 2.2 Korvausvastuu Sopimusperusteinen korvausvastuu aktualisoituu yleensä tilanteissa, joissa suoritusvelvollinen osapuoli ei täytä sopimusvelvoitettaan asianmukaisesti. Aineettomien asiantuntijapalveluiden kohdalla tulee tavallisesti sovellettavaksi vastuuperusteeksi ekskulpaatiovastuu. Ekskulpaatiovastuu on käännettyyn todistustaakkaan perustuvaa tuottamusvastuuta. Ekskulpaatiovastuussa kysymys tuottamusvastuusta tulee tarkasteltavaksi ainoastaan silloin, kun velallinen vetoaa tuottamuksen puuttumiseen. Vahingonkorvausta vaativan velkojan ei tarvitse esittää väitettä siitä, että sopimusrikkomus johtui tuottamuksesta eikä hänen tarvitse myöskään esittää selvitystä tuottamuksesta. Ekskulpaatiovastuussa ratkaisevaa on se, kykeneekö suoritusvelvollinen näyttämään, että on menetellyt huolellisesti täyttäessään velvoitteitaan. 12 Sopimusperusteisessa korvausvastuussa kyse on siitä, että korvausta vaativa osapuoli katsoo toisen rikkoneen sopimusta ja aiheuttaneen sopimusrikkomuksen myötä jonkinlaista vahinkoa. Korvausvastuuta voidaan pitää sopimuksen sitovuuden kulmakivenä. Jos sopimuskumppaneilla olisi mahdollisuus irtaantua sopimuksesta halutessaan ja ilman sanktioita, sopimuksilla ei käytännössä saavutettaisi haluttua sitovuutta. 13 Oikeudenkäymiskaaren (OK) 17:1 :n mukaisesti kantajan täytyy riita-asiassa näyttää toteen ne seikat, jotka tukevat kannetta, kun taas vastaajan on näytettävä sitä vastaan puhuvat tosiseikat. Merkityksellistä todistustaakan jaossa on asianosaisten asema siinä aineellisoikeudellisessa oikeussuhteessa, jonka selvittämisestä tapauksessa on kysymys. Todistustaakan jaon kannalta merkitystä on myös osapuolten mahdollisuuksilla esittää näyttöä 12 Hemmo 2002 II, 185 ja 190. Ks. myös Norros 2008, 640; Hemmo 2003 II, , 249 ja Wuolijoki 2009, 411 sekä esim. Saarnilehto 2001, Virtanen 2005,
17 riidanalaisessa kysymyksessä. 14 Todistustaakan jakautuminen asiantuntijan virheestä toimeksiantajan ja asiantuntijan välille on tärkeä kysymys. Toimeksiantajalla on lähtökohtaisesti todistustaakka asiantuntijan virheestä. Näin on ainakin silloin, kun asiantuntija on sitoutunut tietyn tavoitteen saavuttamiseen. Jos toimeksiantaja ei pysty osoittamaan, että tavoite on jäänyt saavuttamatta, asiantuntijan suoritusta on pidettävä virheettömänä. Vaikka suorituksen virheellisyys todettaisiinkin, asiantuntijalla on mahdollisuus välttyä vahingonkorvausvastuulta näyttämällä, että virhe ei johdu hänen tuottamuksestaan. 15 Todistustaakan jakautuminen on vaikeampi hahmottaa, jos asiantuntijan velvoitteena on ollut ainoastaan huolellinen toiminta ilman tulosvastuuta. Norroksen mukaan on ongelmallista, että suorituksen virheellisyysarviointi ja vahingonkorvausoikeudellinen tuottamusarviointi muodostuvat tilanteessa päällekkäisiksi, mutta todistustaakka kohdistuu kysymyksissä keskenään päinvastaisella tavalla. 16 OK 17:1.1 tarkoittanee sitä, että todistustaakka asiantuntijan huolimattomuudesta kuuluu toimeksiantajalle. Jos asiantuntijan suorituksessa todetaan virhe, hänen vahingonkorvausvastuutaan arvioidaan siis pääsääntöisesti käännettyyn todistustaakkaan perustuvan tuottamusvastuun eli ekskulpaatiovastuun nojalla. Vahingonkorvausoikeudellisessa tuottamusharkinnassa jäisi näin asiantuntijan osoitettavaksi, että hän on toiminut huolellisesti. 17 Mikäli toimeksiantajalla on suorituksen virhearvioinnissa OK 17:1.1:n pääsäännön mukaisesti näyttötaakka asiantuntijan huolimattomuudesta, olisi lopputulos Norroksen mukaan varsin erikoinen. Jotta asiantuntijan vahingonkorvausvastuu tulisi edes harkittavaksi, toimeksiantajan olisi ensin 14 Jokela 2004, Norros 2008, Norros 2008, 640. Ks. todistustaakasta Jokela 2004, Norros 2008, 640. Ks. myös Hemmo 2003 II, ja
18 kyettävä näyttämään asiantuntijan huolimattomuus. Vahingonkorvausoikeudelliselle tuottamusarvioinnille ei tämän jälkeen enää olisi tarvetta. Toimeksiantajan asema muodostuisi näin huonommaksi kuin sopimussuhteissa yleensä, koska todistustaakka sopijakumppanin tuottamuksesta jäisi tosiasiallisesti toimeksiantajalle. 18 Mäntysaari jakaa sopimukset työnteko- ja työntulossopimuksiin. Hänen mukaansa työntulossopimuksissa toimeksiantajan on näytettävä, että sovittu tulos jäi saavuttamatta ja toimeksisaajan on näytettävä, että sopimusrikkomus ei johtunut hänen tuottamuksestaan. Työntekosopimuksissa on hänen mukaansa toimeksiantajan näytettävä, että sopimuskumppanin työprosessi ei ole ollut asianmukainen ja toimeksisaajan täytyy tällöin korvausvastuun välttääkseen näyttää, että sopimusrikkomus ei johtunut hänen tuottamuksestaan. 19 Norroksen mukaan tällainen tulos olisi epätarkoituksenmukainen. Asiantuntijan on huomattavasti helpompaa esittää selvitys omista menettelytavoistaan ja niiden asianmukaisuudesta kuin toimeksiantajan näyttää, että asiantuntijan menettelytavat eivät ole asianmukaisia. Norroksen mukaan on katsottava, että huolellisuusvelvoitteen yhteydessä virhearviointi ja vahingonkorvausoikeudellinen tuottamusarviointi muodostuvat päällekkäisiksi, ja että näyttötaakka tässä harkinnassa kuuluu asiantuntijalle. Tämän tulkinnan tueksi voidaan nostaa esiin KKO:n ratkaisut, joissa huolellisuutta koskeva todistustaakka asetettiin toimeksisaajalle. KKO:n ratkaisussa 1999:80 todettiin, että tilitoimisto ei ollut näyttänyt, ettei sen antaman neuvon virheellisyys johtunut sen tuottamuksesta. Vastaavasti ratkaisussa KKO 1998:57 katsottiin, että kiinteistönvälitysyhtiö ei ollut näyttänyt suorittaneensa sille uskottua välitystehtävää niin ammattitaitoisesti ja huolellisesti kuin siltä olisi voitu edellyttää. KKO:n ratkaisujen valossa 18 Norros 2008, Mäntysaari 2000,
19 asiantilaa olisi näin tulkittava tältä osin toisin kuin OK 17:1.1 antaisi ymmärtää. 20 Näyttötaakka vahingon aiheutumisesta ja sen määrästä kuuluu kuitenkin aina toimeksiantajalle OK 17:1.1:n mukaisesti. Toimeksiantajan on yleensä osoitettava, miten hänen varallisuusasemaansa on vaikuttanut se, että asiantuntijan suorituksessa on ollut väitetty virhe. Ei ole tarkoituksenmukaista, että asiakas voisi vain ilmoittaa vaativansa vahingonkorvausta ja asiantuntijan tulisi näyttää toimineensa asianmukaisesti. Norros toteaa kuitenkin, että ei ole järkevää asettaa toimeksiantajan näyttökynnystä liian korkeaksi. Asiantuntijan on yleensä helpompaa hankkia näyttöä vaihtoehtoisista tapahtumankuluista kuin hänen toimeksiantajansa. Näyttötaakka vahingosta kuuluu siis kuitenkin lähtökohtaisesti toimeksiantajalle. 21 Asiantuntijan korvausvastuu toimeksiannon suorittamisessa sattuneesta vahingosta on siis tuottamusperusteista. Asiantuntijan kohdalla sovellettava tuottamusarviointi on kuitenkin hyvin tiukkaa. Asiantuntijapalveluntarjoajalta edellytetään korkea-asteista osaamista omassa toiminnassaan. Asiantuntijalle asiantuntemuksen puutteellisuus ei ole tietystikään vastuuta lieventävä seikka, vaan häneltä nimenomaan vaaditaan riittävää osaamista niillä aloilla, joilla hän tarjoaa asiantuntijapalveluja. Riskienhallinnan vuoksi asiantuntijan onkin tärkeää tiedostaa oman ammattiosaamisen rajat ja pidättäytyä ottamasta vastaan toimeksiantoja, jotka vaativat sellaista osaamista, jota palveluntarjoajalla ei ole riittävästi. 22 Toimeksiantosopimuksessa saatetaan joskus täsmentää toimeksisaajalta vaadittavan osaamisen tasoa, mutta hyvin yleistä on, että näin ei toimita. 20 Ks. Norros 2008, Norros 2008, Hemmo 2008 I, k
20 Tällöin sopimusosapuolten kesken on sovittu pelkästään toimeksiannon piiriin kuuluvista tehtävistä. Sen sijaan yksityiskohtaisempi sopiminen siitä, millainen vastuu tavoitteiden saavuttamisesta tai hänen toimintansa laadusta asiantuntijalla on, on jätetty tarkemmin määrittelemättä. Mikäli asiantuntijalta vaadittavasta vaatimustasosta säännellään sopimuksella, olisi ankarin kriteeri edellyttää toimeksisaajalta tietyn lopputuloksen saavuttamista. Tämäntyyppinen tulosvastuu on käytännössä perusteltua vain suhteellisen yksinkertaisissa asiantuntijatehtävissä, sillä hyvin usein optimaalinen tulos voi jäädä saavuttamatta asiantuntijasta riippumattomista syistä kuten esimerkiksi jonkin viranomaisen harkintavallan käytön vuoksi. 23 Asiantuntijapalveluille on hyvin tavanomaista, että asiakkaan tavoitteen toteutuminen on riippuvainen asiantuntijan toiminnan lisäksi erilaisista ulkoisista tekijöistä kuten esimerkiksi oikeudenkäyntitoimeksiannossa vastapuolella olevan toiminnasta tai verokonsultoinnissa viranomaisen omaksumasta ratkaisulinjasta. Tämän tyyppisissä tilanteissa asiantuntija ei yleensä ottaen sitoudu tietyn lopputuloksen saavuttamiseen, vaan hänen velvollisuudekseen jää ainoastaan huolellinen toiminta tietyn tavoitteen saavuttamiseksi. Tavoitteen toteutumatta jääminen ei näin merkitse itsessään sopimusrikkomusta. 24 Asiantuntijapalvelun virheettömyyttä arvioitaessa on siis keskeistä se, onko asiantuntijapalveluntarjoaja sitoutunut tietyn tavoitteen saavuttamiseen sinänsä vai onko hän sitoutunut vain huolelliseen toimintaan tuon tavoitteen saavuttamiseksi. Toimeksiantajalla täytynee yleensä olla ainakin jonkinlainen tavoite, jonka saavuttamiseksi hän käyttää asiantuntijan tarjoamaa palvelua. Mikäli asiantuntija on nimenomaisesti sitoutunut tietyn tuloksen saavuttamiseen tai nimenomainen sitoutuminen seuraa toimeksiannon luonteesta, on suorituksen virhearviointi suoraviivaista: tuloksen toteutumatta 23 Hemmo 2008 I, k Norros 2008,
21 jääminen merkitsee suoraan suorituksen virhettä Asiantuntijan korvausvastuu sivullista kohtaan Asiantuntijavastuu on laajentunut perinteisen kaksiasianosaissuhteen ulkopuolelle. Asiantuntijan on näin otettava toiminnassaan huomioon aiempaa huomattavasti laajempi intressipiiri. Toimeksiannon suorittaminen vaikuttaa usein muidenkin kuin vain hänen toimeksiantajansa asemaan, vaikka sopimusoikeutemme lähtökohta on, että sopimuksesta voi seurata vastuuvaikutuksia vain sopijapuolille. Niin ikään asiantuntija on toimeksiantonsa hoitamisesta tietysti vastuussa lähtökohtaisesti ainoastaan toimeksiantajaansa kohtaan, mutta varsin yleistä kuitenkin on, että asiantuntijan neuvot ja toimenpiteet vaikuttavat myös sivullisiin Esimerkiksi sopimuksen välittämistehtävän saanut asiantuntija toimii usein vain toisen sopimusosapuolen lukuun, mutta hänen virheensä voi kuitenkin aiheuttaa vahinkoa myös kolmannelle. Asiantuntijan vastuuta koskevissa selvittelyissä onkin melko usein jouduttu arvioimaan vastuun henkilöllistä ulottuvuutta. 26 Asiantuntijan vastuu sivullista kohtaan voi perustua joko sopimuksenulkoiseen tai sopimusoikeudelliseen vastuunormistoon. Sopimuksenulkoinen vastuu voi realisoitua, jos asiantuntija välittömästi loukkaa sivullisen asemassa olevan varallisuusasemaa. Tilanteessa sivullisen asema muodostuu siis toimeksiannon vuoksi huonommaksi kuin ilman sitä. Sillä sen sijaan ei tässä tapauksessa ole merkitystä, että onko asiantuntija täyttänyt velvoitteensa suhteessa toimeksiantajaan. 27 Mikäli asiantuntijan saamaan toimeksiantoon liittyy useampia henkilötahoja, on hyvä määritellä tarkasti toimeksiantajan asemassa oleva. Näin 25 Norros 2008, Hemmo 2008, k. 16.8, Norros 2007 I, 699 ja Norros 2008, Norros, 2008,
22 toimeksiantosuhteen osapuolista olevat epäselvyydet voidaan välttää. Pääsääntöisesti asiantuntijalla ei ole velvollisuutta toimia muiden kuin toimeksiantajan eduksi. Siitä on kuitenkin oikeuskäytännössä poikettu esimerkiksi silloin, kun asiantuntijan tehtävänä olleen asiakirjan laatimistoimeksianto on vaikuttanut voimakkaasti myös muun tahon kuin itse varsinaisen toimeksiantajan oikeusasemaan. 28 KKO on muutamassa ennakkoratkaisussaan tuominnut asiantuntijan vastuuseen sivullista kohtaan ilman lainsäädännön tukea. Näistä esimerkkeinä voidaan mainita KKO 1992:165 (lahjakirjan laatijan vastuu lahjansaajaa kohtaan) ja KKO 1992:44, jossa asianajaja oli saanut toimeksiannon testamentinsaajalta, jota luultiin kuolinpesän ainoaksi osakkaaksi. Asianajaja avusti kuolinpesään kuuluvan omaisuuden myynnissä ilman, että varmisti testamentin lainvoimaisuutta. Testamentti kumottiin myöhemmin. Kumoamista vaatinut perillinen kärsi vahinkoa, kun myydystä omaisuudesta saatua kauppahintaa ei enää saatu takaisin. KKO tuomitsi asianajajan vastuuseen VahL:n nojalla. Sen mukaan asianajajan erityistä luottamusasemaa ja siihen liittyvää korostunutta huolellisuusvelvollisuutta oli pidettävä VahL 5:1:n mukaisena erittäin painavana syynä syntyneen varallisuusvahingon korvaamiselle. 29 Niin Suomessa kuin muissakin maissa asiantuntija on joutunut oikeuskäytännössä vastuuseen sivullista kohtaan myös suorituksensa laatuvirheen vuoksi. Normiperustana on tällöin sopimusvastuun henkilöllisen ulottuvuuden laajentuminen. Korvausvastuu voi syntyä, mikäli asiantuntija voi verraten selvästi havaita sivullisen intressin toimeksiantoon. Asiantuntijan tulee myös havaita se vahinkoriski, joka sivulliselle syntyy toimeksiannon virheestä. On myös välttämätöntä, että sivullisen intressi toimeksiantoon on samansuuntainen kuin toimeksiantajalla, jotta asiantuntijan vastuu sivullista 28 Hemmo 2008, k Norros 2008,
23 kohtaan olisi mahdollinen. 30 Olisi vahingonkorvausoikeutemme perusteiden vastaista, jos asiantuntija voisi joutua vastuuseen sellaista sivullista kohtaan, jonka intressi asiantuntijatoimeksiantoon ei ole ollut ennalta tunnistettavissa. Kannan tueksi Norros viittaa kahteen merkittävään ulkomaiseen tuomioon: Ruotsin HD:n ratkaisuun NJA 1987 s. 692 ja Englannin House of Lordsin ratkaisuun Hedley Byrne & Co., Ltd. v. Heller & Partners, Ltd. Kummankin ratkaisun perusteluissa viitataan siihen, että asiantuntijan velvollisuuksien ulottuminen suhteessa kolmanteen osapuoleen edellyttää sivullisen intressin tunnistettavuuden. Toisaalta mahdollisen vahingonkärsijän henkilöllisyyden ei tarvitse olla tunnistettavissa, kunhan vahinkoriski on ollut ennakoitavissa. 31 Esimerkiksi yrityksen arvonmäärityksen tekevän tulee ottaa huomioon yrityksen ostajan intressi sen suhteen, että arvonmääritys on tehty asianmukaisesti. Jos ostajaehdokas on tietotasoltaan tavanomaista heikompi, asiantuntija voi joutua kiinnittämään enemmän huomiota antamiensa tietojen ymmärrettävyyteen. Esimerkiksi asianajotoiminnassa on tyypillistä, että toimeksiantajan edun ajaminen merkitsee vahingon aiheuttamista vastapuolelle. Eturistiriitatilanteessa asiantuntijan on tietysti edistettävä toimeksiantajansa etua, eikä sivullinen voi vaatia hänelle aiheutunutta vahinkoa asiantuntijalta. 32 Hemmo esittää mielenkiintoisen kolmikanta-asetelman, jossa tavaran myyjä pyytää ulkopuoliselta asiantuntijalta todistuksen tavaran laadusta tai aitoudesta tai muusta vastaavasta kauppaan vaikuttavasta seikasta. Myyjä voi tällöin vedota kauppaneuvotteluissa asiantuntijan antamaan todistukseen. Mikäli ostaja tekee sopimuksen tällä tavoin saamiinsa tietoihin luottaen ja tuo 30 Norros 2008, Norros 2007 I, Norros 2008, 643 ja Norros 2007 I,
TAMPEREEN YLIOPISTO Johtamiskorkeakoulu Hanna Eräkaski Sopimusperusteinen vahingonkorvausvastuu ja huolellisuus verokonsultoinnissa Pro Gradu -tutkielma Yritysjuridiikka Tampere 2011 Tiivistelmä Tampereen
KIRJALLISET SOPIMUKSET JA SOPIMUSTEN YKSIPUOLINEN MUUTTAMINEN
ELINTARVIKEKETJUN KAUPPATAPALAUTAKUNTA 23.1.2018 SUOSITUS: KIRJALLISET SOPIMUKSET JA SOPIMUSTEN YKSIPUOLINEN MUUTTAMINEN Elintarvikeketjun kauppatapalautakunta suosittaa, että elintarvikeketjun sopimussuhteissa
Y L E I S E T S O P I M U S E H D O T - V Soveltaminen
Y L E I S E T S O P I M U S E H D O T - V 0 7 1 6 1 MÄÄRITELMÄT Aineisto Aineistolla tarkoitetaan asiakirjoja, kirjallista tai kuvallista esitystä, taikka sellaista sähköisesti tai muulla vastaavalla tavalla